Република Србија

ОПШТИНА ЉУБОВИЈА

Општинска управа

**-Комисија за јавну набавку-**

Број: 404-55/2016-04

26.10.2016. године

Љ у б о в и ј а

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

**Предмет:** Одговор Комисије за јавну набавку бр. 1

Комисији за јавну набавку геодетских услуга за потребе Општинске управе општине Љубовија, редни број ЈН 38/2016, упућен је захтев за појашњење Конкурсне документације:

1. Потенцијални понуђач наводи да постоје нејасноће у погледу услова за учествовање у поступку јавне набавке, које су у супротности са Законом о државном премеру и катастру, на страни 6/60 где је наведено:

„ Обавезни услови су исти за све партије.

У погледу додатних услова понуђач у поступку јавне набавке мора доказати:

1. Да има довољан кадровски капацитет:
   * 1. Најмање 1 лице у радном односу или ангажовано по другом основу у складу са Законом које поседује **важећу** геодетску лиценцу:
   * **за Партију 1 – геодетску лиценцу I или II реда**
   * **за Партију 2 – геодетску лиценцу I реда**
   * **за Партију 3 – геодетску лиценцу I или II реда“**

Законом о државном премеру и катастру дефинисано је ко може поседовати геодетску лиценцу првог и другог реда и да та лица морају бити запослена у геодетској организацији **у** сталном радном односу са пуним радним временоми уписана у Решење Републичког геодетског завода о испуњености услова за рад. Такође, таксативно се наводе послови које геодетска организација може обављати, члан 12. Закона:

* + 1. израда техниче документације и стручни надзор над извођењем геодетских радова за које је предвиђена израда главног пројекта;
    2. извођење геодетских радова за које је предвиђена израда главног пројекта;
    3. извођење геодетских радова у одржавању катастра непокретности и одржавању катастра водова;
    4. израда геодетских послога у инжењерско-техничким областима за које се неизрађује главни пројекат;
    5. израда пројеката геодетског обележавања у области урбанистичког планирања;
    6. реализација пројеката геодетског обележавања у области урбанистичког планирања
    7. катастарско класирање, бонитирање и комасациона процена земљишта.

и тражи се измена Конкурсне документације и то:

„У погледу додатних услова геодетска организација мора да поседује:

Партија 1 Лиценцу 1, 2 и 3 и Решење Републичког геодетског завода

Партија 2 Лиценцу 3 и 5 и Решење Републичког геодетског завода

Партиај 3 Лиценцу 3 и Решење Републичког геодетског завода“

**Одговор:** Законом о државном премеру и катастру („Службени гласник Републике Србије“, број: 72/2009, 18/2010, 65/2013, 15/2015-одлука УС и 96/2015), чланом 14. став (6) прописано је да лице са геодетском лиценцом може користити печат који му је издат ако је **з**апослено **у** геодетској организацији са пуним радним временом. Запослени у смислу члана 5. Закона о раду јесте физичко лице које је у радном односу код посладавца (радни однос се заснива уговором о раду и може бити закључен на одређено и неодређено време – члан 30. и 31. Закона). Имајући у виду наведено извршиће се исправка Конкурсне документације – у вези ангажовања лица са геодетском лиценцом у оквиру кадровског капацитета. Законом о државном премеру и катастру (члан 17. став 3, 4 и 5) је прописано да за послове који су наведени у Конкурсној документацији , геодетска организација мора имати најмање једно лице са геодетском лиценцом другог реда, односно првог реда у зависности од услуга које су предмет појединих партија.

Чланом 75. Закона о јавним набавкама („Службени гласник Републике Србије“, број: 124/2012, 14/2015 и 68/2015) прописани су обавезни услови за учешће у поступку јавне набавке, између осталих и да понуђач мора доказати да има важећу дозволу надлежног органа за обављање делатности која предмет јавне набавке, ако је таква дозвола предвиђена посебним прописом. Законом о државном премеру и катастру, у члану 13. предвиђено је да геодетска организација може да изводи геодетске радове прописане чланом 12. истог Закона, на целокупној територији Републике Србије, ако јој је издата лиценца за рад. Конкурсном документацијом, као начин доказивања испуњености обавезног услова из члана 75. став 1 тачка 5 Закона о јавним набавкама тражена је копија лиценце за рад геодетске организације и копија Решења Републичког геодетског завода о издавању лиценце и то се односи на све партије. Чланом 12. став 1 тачка 1-7 Закона о државном премеру и катастру таксативно су наведени послови које може да обавља геодетска организација, а у лиценци за рад коју геодетској организацији издаје Републички геодетски завод, наводи се за које од тих послова се издаје та лиценца. Имајући у виду послове, односно услуге које су наведене у спецификацији геодетских услуга по партијама, потребно је, у оквиру Упутства како се доказује испуњеност услова из члана 75. Закона о јавним набавкама, у ставу 2 прецизирати за које услуге или радове је потребно да геодетска организација има важећу лиценцу, по партијама и у том смислу допунити Конкурсну документацију, имајући у виду да нису у питању геодетски послови за које је предвиђена израда главног пројекта, а који су наведени у члану 12. став 1 тачка 1 и 2 Закона о државном премеру и катастру.

**КОМИСИЈА ЗА ЈАВНУ НАБАВКУ**